उबले हुए अंडों को मार्क करें
अगर आप उबालते समय अंडों पर किसी तरह का निशान बना दें तो आपको उन्हें कच्चे अंडों से अलग करने के लिए ऊपर बताये गए टेस्ट्स करने की ज़रूरत नहीं होगी। आप अंडों को उबालते समय पानी में कुछ प्याज़ के छिलके डाल सकते हैं। इससे अंडे उबलने के बाद पीले रंग के हो जाते हैं और कच्चे अंडों से भिन्न दिखते हैं। यह अंडों को पहचानने का एक बहुत ही सरल तरीका है।  आप जितने ज्यादा छिलके इस्तेमाल करेंगे अंडों का उतना ज्यादा गहरा रंग होगा। अगर हो सके तो करीब एक दर्जन प्याज़ के छिलके इस्तेमाल करें ताकि अंडे खूब अच्छे से रंगे हुए दिखाई दें। लाल प्याज़ के छिलके सफ़ेद या पीले प्याज़ के छिलके से ज्यादा गहरा रंग देते हैं। आप अंडों को रंगने के लिए खाने में डालने वाले रंग (food coloring) या ईस्टर डाई किट्स (Easter dye kits) इस्तेमाल कर सकते हैं। ऐसा करने से आपके लिए अंडों को पहचानना आसान हो जायेगा। आप चाहें तो अलग-अलग रंग इस्तेमाल करके अपना एक कलर कोड बना सकते हैं जैसे कि हार्ड बॉयल्ड (hard boiled) अंडों के लिए लाल रंग और सॉफ्ट बॉयल्ड अंडों के लिए नीला रंग। अगर आप अंडों को एक छोटे बर्तन में उबाल रहे हैं तो पानी में खाद्य रंग की कुछ बूंदें और दो-चार छोटे चम्मच सिरका डालकर उन्हें उबालें। नहीं तो, आप अंडों को पहले उबाल लें। आधा कप उबलते हुए पानी में एक छोटा चम्मच सिरका और खाद्य रंग की कुछ बूंदे डालकर एक मिश्रण बनायें और उबले हुए अंडों को उसमें भिगोयें । ये एक सीधा-सादा तरीका है जो आसान है और जिसमें ज्यादा समय नहीं लगता है। आप अंडों को आमतौर पर जैसे उबालते हैं वैसे उबालें। फिर उन्हें पानी में से बाहर निकालें और सूखने दें। जब वे पूरी तरह से सूख जाएं तो उनके शेल्स पर एक पेंसिल या मार्कर से कोई निशान बनायें। उदाहरण के लिए, वे बॉयल्ड हैं इसलिए आप उनके ऊपर "B" लिख सकते हैं। इंक इस्तेमाल करने में कोई नुकसान नहीं है क्योंकि खाने से पहले उनका शेल हटा दिया जाता है। इसलिए चिंता करने की कोई बात नहीं है।
प्याज़ के छिलके के साथ उबालें: अंडों को खाद्य रंग से रंगें: शेल्स पर लिखें:
https://www.wikihow.com/Tell-If-Eggs-Are-Raw-or-Hard-Boiled
Marking Boiled Eggs